Takau injap

Takau injap atau takau ekor panjang (Psarisomus dalhousiae)Kamus Lengkap, Volume 1, Awang Sujai Hairul, Yusoff Khan, Malay-English dictionary. ialah spesies burung takau dalam keluarga Eurylaimidae yang terdapat di Himalaya menjangkau timur melalui timur laut India ke Asia Tenggara. Ia satu-satunya burung dalam genus Psarisomus.

Burung ini tinggal di dalam hutan di sepanjang taburannya. Di Malaysia, ia merupakan spesies burung yang dilindungi sepenuhnya.

 Taksonomi 
Nama genus Psarisomus dijejak daripada nama Psaris, sinonim nama genus Tityra dan kata bahasa Yunani  sōma "badan". Nama saintifiknya memperingati Christina Broun, Countess bagi Dalhousie (1786–1839), isteri kepada George Ramsay, Earl ke-9 bagi Dalhousie.

 Ciri-ciri 
Takau injap sekitar 25 sm (10 inci) panjang dan seberat antara 50 dan 60 gram. Kepalanya ada corak berwarna hitam dan kuning, seluruh mukanya berwarna kuning.

Badannya penuh bulu pelepah berwarna hijau. Ekornya panjang berwarna biru dengan bahagian bawah berwarna hitam.

Ia dapat dikenali melalui panggilannya yang nyaring. Burung ini malu dan biasanya menyorok dalam dedaun pokok.

 Tabiat 
 Pemakanan 
Takau injap merupakan burung hutan yang memakan serangga. Ia hidup berkumpulan dan biasanya terbang dalam kawanan yang besar dan bising kecuali semasa musim mengawan.

 Pembiakan 
Ia membina sarang berbentuk buah pear di atas pokok. Burung betina biasanya bertelur antara 5 dan 6 biji telur dalam satu sangkak yang dieram oleh kedua-dua pasangan; dua-dua burung jantina dan betina turut membantu membesarkan anak mereka.

 Rujukan 

 Pautan luar 
 Carian Google.
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau injap
Takau iInjap
Takau injap